**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa vyhlasuje národná prírodná rezervácia Plavno  |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | Začiatok:    15.4.2021Ukončenie: 29.4.2021 |
| *Predpokladaný termín predloženia na MPK\** | Začiatok:    27.5.2021Ukončenie: 16.6.2021 |
| **Predpokladaný termín predloženia na Rokovanie vlády SR\*** | jún 2021 |
|  |
| 1. **Definovanie problému**
 |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia národnej prírodnej rezervácie (NPR) Plavno je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti).  |
| 1. **Ciele a výsledný stav**
 |
| Zabezpečenie priaznivého stavu biotopu európskeho významu, ktorý je predmetom ochrany navrhovanej NPR Plavno a zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| 1. **Dotknuté subjekty**
 |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| 1. **Alternatívne riešenia**
 |
| Alternatívne riešenie sa týka celkovo vyhlásenia/nevyhlásenia NPR Plavno.Dôvodom vyhlásenia NPR Plavno je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia NPR Plavno nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| 1. **Vykonávacie predpisy**
 |
| Predpokladá sa prijatie/zmena vykonávacích predpisov? | [ ]  Áno | [x]  Nie |
| 1. **Transpozícia práva EÚ**
 |
| 1. **Preskúmanie účelnosti\*\***
 |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  Pozitívne |[ ]  Žiadne |[x]  Negatívne |
|  z toho rozpočtovo zabezpečené vplyvy |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  Pozitívne |[x]  Žiadne |[ ]  Negatívne |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
| **Sociálne vplyvy** |[ ]  Pozitívne |[x]  Žiadne |[ ]  Negatívne |
| **Vplyvy na životné prostredie** |[x]  Pozitívne |[ ]  Žiadne |[ ]  Negatívne |
| **Vplyvy na informatizáciu** |[ ]  Pozitívne |[x]  Žiadne |[ ]  Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  Pozitívne |[x]  Žiadne | ☐ | Negatívne |
|  **vplyvy na procesy služieb vo verejnej správe** | [ ]  | Pozitívne |[x]  Žiadne | ☐ | Negatívne |
| **Vplyvy na manželstvo, rodičovstvo a rodinu** | [ ]  | Pozitívne | [x]  | Žiadne | [ ]  | Negatívne |

|  |
| --- |
| 1. **Poznámky**
 |
| V NPR Plavno sú navrhnuté zóny A a B. Zóna A je totožná s územím existujúcej NPR Plavno s prebiehajúcimi prirodzenými autoregulačnými procesmi. Ciele ochrany sú zamerané na rešpektovanie prírodných zákonitostí vývoja lesných ekosystémov a v budúcnosti sa v tejto časti neuvažuje so žiadnymi úmyselnými zásahmi, okrem výskumov na trvalých výskumných plochách, ktoré založila v roku 1972 Lesnícka fakulta Technickej univerzity vo Zvolene. V zóne A nie je potrebné pre zachovanie priaznivého stavu vykonávať osobitné lesohospodárske opatrenia. Možné sú len činnosti súvisiace s lesníckym výskumom a záchranou populácie tisa obyčajného (*Taxus baccata*), ktoré spočívajú v ochrane jedincov tisa pred ohryzom zverou. Zónu B tvoria lesné porasty, ktoré boli v minulosti účelovo obhospodarované. Tvoria ju lesné ekosystémy s pomerne prirodzeným drevinovým zložením a s výskytom tisu obyčajného. Cieľom starostlivosti v tejto časti územia je prostredníctvom pestovných opatrení zabezpečiť podmienky pre udržanie súčasného zastúpenia populácie tisu obyčajného a súčasne prostredníctvom výškovej a hrúbkovej diferenciácie porastov bude vývoj v tejto časti územia smerovať k naštartovaniu autoregulačných procesov. V zóne B bude navrhovaný prednostne účelový hospodársky spôsob jednotlivý v súlade s potrebami zabezpečenia priaznivého stavu predmetov ochrany. Všetky opatrenia boli premietnuté do programu starostlivosti o lesy po dohode so správcom územia, správca nebude obmedzený v bežnom obhospodarovaní. Popri zabezpečení priaznivého stavu biotopov (drevinové zloženie, štruktúra porastov) bude braný ohľad pri hospodárskych zásahoch aj na mikroklimatické potreby jedincov tisa obyčajného. Na základe poznania súčasného stavu biotopov v NPR Plavno je potrebné vykonať cielené manažmentové zásahy zamerané na elimináciu škôd spôsobovaných jeleňou zverou. Opatrenia na elimináciu škôd jeleňou zverou neobmedzujú bežné obhospodarovanie lesných porastov v zóne B (v zóne A je obhospodarovanie vylúčené) a budú vykonávané Štátnou ochranou prírody Slovenskej republiky (ŠOP SR) v spolupráci s miestnymi poľovnými subjektmi. ŠOP SR a jej organizačná zložka Správa Chránenej krajinnej oblasti a Biosférickej rezervácie Poľana bude zodpovedná za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne. NPR Plavno bude po jej vyhlásení zapísaná v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4 zákona) a pre potreby praxe budú na Okresnom úrade Banská Bystrica uložené grafické podklady, v ktorých je zakreslená hranica NPR Plavno. V prípade zmeny vlastníctva pozemkov v NPR Plavno tak bude budúci vlastník vopred informovaný o existencii NPR Plavno a o obmedzeniach vyplývajúcich zo stanoveného stupňa ochrany a z vymedzených cieľov ochrany. Vyhlásením NPR Plavno sa nepredpokladá vznik pracovných príležitostí, zánik pracovných miest, vplyv na fungovanie trhu práce, špecifické negatívne dôsledky na isté skupiny profesií, skupín zamestnancov či živnostníkov ani ovplyvnenie špecifických vekových skupín zamestnancov. Na základe uvedených skutočností Ministerstvo životného prostredia Slovenskej republiky (MŽP SR) vyhodnotilo, že vyhlásenie NPR Plavno nebude mať vplyv na podnikateľské prostredie. |
| 1. **Kontakt na spracovateľa**
 |
| Ing. Janka Guzmová, sekcia ochrany prírody, biodiverzity a odpadového hospodárstva MŽP SR (janka.guzmova@enviro.gov.sk).  |
| 1. **Zdroje**
 |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk).  |
| 1. **Stanovisko Komisie pre posudzovanie vybraných vplyvov z PPK**
 |
| Stála pracovná komisia na posudzovanie vybraných vplyvov neuplatnila v stanovisku č. 060/2021 zo dňa 29.04.2021 k materiálu žiadne pripomienky ani odporúčania. Stála pracovná komisia na posudzovanie vybraných vplyvov vyjadrila **súhlasné stanovisko** s materiálom predloženým na predbežné pripomienkové konanie.  |